**DĖL VIEŠOSIOS ĮSTAIGOS ROKIŠKIO JAUNIMO CENTRO PERTVARKYMO Į BIUDŽETINĘ ĮSTAIGĄ ROKIŠKIO JAUNIMO CENTRĄ**

2020 m. balandžio 24 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos viešųjų įstaigų įstatymo 16 straipsniu, Lietuvos Respublikos biudžetinių įstaigų įstatymo 4 straipsnio 3 dalies 4 punktu, Lietuvos Respublikos švietimo įstatymo 44 straipsnio 2 ir 6 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Lietuvos Respublikos civilinio kodekso 2.104 straipsniu, Rokiškio rajono savivaldybės taryba n u s p r e n d ž i a:

 1. Pertvarkyti nuo 2020 m. rugpjūčio 3 d. viešąją įstaigą Rokiškio jaunimo centrą (įm. kodas 190254729) į biudžetinę įstaigą Rokiškio jaunimo centrą.

 2. Nustatyti, kad:

2.1. biudžetinės įstaigos Rokiškio jaunimo centro buveinės adresas: Vytauto g. 20, LT-42115, Rokiškis;

 2.2. pertvarkomos viešosios įstaigos Rokiškio jaunimo centro vienintelė dalininkė Rokiškio rajono savivaldybė nuo biudžetinės įstaigos Rokiškio jaunimo centro įregistravimo dienos tampa naujos teisinės formos įstaigos savininke; steigėjo teises ir pareigas įgyvendinanti institucija – Rokiškio rajono savivaldybės taryba;

 2.3. visos pertvarkomos viešosios įstaigos Rokiškio jaunimo centro teisės ir pareigos nuo 2020 m. rugpjūčio 3 d. pereina po pertvarkymo veiksiančiai biudžetinei įstaigai Rokiškio jaunimo centrui;

 2.4. visas viešajai įstaigai Rokiškio jaunimo centrui perduotas ir kitaip jos įgytas turtas nuosavybės teise priklauso Rokiškio rajono savivaldybei, kurį ji biudžetinei įstaigai Rokiškio jaunimo centrui perduoda valdyti, naudoti ir disponuoti juo patikėjimo teise;

 2.5. viešosios įstaigos Rokiškio jaunimo centro darbuotojų darbo santykiai po pertvarkymo tęsiami biudžetinėje įstaigoje Rokiškio jaunimo centre.

 3. Įpareigoti viešosios įstaigos Rokiškio jaunimo centro direktorę Nijolę Gužienę:

 3.1. apie sprendimą pertvarkyti viešąją įstaigą Rokiškio jaunimo centrą į biudžetinę įstaigą Rokiškio jaunimo centrą paskelbti viešai teisės aktų ir viešosios įstaigos Rokiškio jaunimo centro įstatų nustatyta tvarka;

 3.2. iki 2020 m. birželio 10 d. atlikti Rokiškio rajono savivaldybei perduodamo viešosios įstaigos Rokiškio jaunimo centro įsigyto turto iki 2020 m. gegužės 31 d. inventorizaciją ir pateikti Rokiškio rajono savivaldybei šio turto inventorizavimo žiniaraščius.

 4. Patvirtinti biudžetinės įstaigos Rokiškio jaunimo centro nuostatus (pridedama)

 5. Įgalioti viešosios įstaigos Rokiškio jaunimo centro direktorę Nijolę Gužienę pasirašyti biudžetinės įstaigos Rokiškio jaunimo centro nuostatus, įregistruoti nuostatus teisės aktų nustatyta tvarka Juridinių asmenų registre ir atlikti kitus būtinus veiksmus, susijusius su įstaigos pertvarkymu.

 6. Nustatyti, kad:

 6.1. pertvarkymas turi būti baigtas ir biudžetinės įstaigos Rokiškio jaunimo centro nuostatai įregistruoti Juridinių asmenų registre iki 2020 m. rugpjūčio 3 d.;

 6.2. už šio sprendimo įgyvendinimą atsakinga viešosios įstaigos Rokiškio jaunimo centro direktorė Nijolė Gužienė.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL VIEŠOSIOS ĮSTAIGOS ROKIŠKIO JAUNIMO CENTRO PERTVARKYMO Į BIUDŽETINĘ ĮSTAIGĄ ROKIŠKIO JAUNIMO CENTRĄ“**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Sprendimo projekto tikslas ir uždaviniai – pertvarkyti nuo 2020 m. rugpjūčio 3 d. viešąją įstaigą Rokiškio jaunimo centrą (įm. kodas 190254729) į biudžetinę įstaigą Rokiškio jaunimo centrą.

 **Šiuo metu esantis teisinis reglamentavimas.**

 Lietuvos Respublikos vietos savivaldos įstatymas; Lietuvos Respublikos viešųjų įstaigų įstatymas; Lietuvos Respublikos biudžetinių įstaigų įstatymas; Lietuvos Respublikos švietimo įstatymas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymas; Lietuvos Respublikos civilinis kodeksas.

 **Sprendimo projekto esmė.**

 Atsižvelgus į Rokiškio rajono savivaldybės administracijos Centralizuotos vidaus audito tarnybos 2018 m. balandžio 25 d. ataskaitos Nr. AR-5 „Dėl viešosios įstaigos Rokiškio jaunimo centro veiklos ir valdymo priemonių plano įgyvendinimo“ vykdomas Juridinio asmens teisinės formos pakeitimas, kai naujos teisinės formos juridinis asmuo perima visas pertvarkytojo juridinio asmens teises ir pareigas.

 **Galimos pasekmės, priėmus siūlomą tarybos sprendimo projektą:**

 **teigiamos** – naujos teisinės formos juridinis asmuo perima visas pertvarkytojo juridinio asmens teises ir pareigas;

 **neigiamos** – nenumatyta.

 **Kokia sprendimo nauda Rokiškio rajono gyventojams.**

 Tiesioginės naudos nėra.

 **Finansavimo šaltiniai ir lėšų poreikis**.

 Sprendimui įgyvendinti papildomų savivaldybės lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas**.

 Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė